เตือนภัย! “แก๊งคอลเซ็นเตอร์” ระบาดหนัก อ้างเป็นศูนย์บริการ TRUE หลอกถามเลขบัตรปชช.
เตือนภัย! “แก๊งคอลเซ็นเตอร์” ระบาดหนัก อ้างเป็นศูนย์บริการลูกค้า TRUE หลอกถามเลขบัตรปชช. พร้อมขู่ตัดสัญญาณโทรศัพท์
17 ม.ค. 2561

บริษัท ทรู คอร์ปอเรชั่น จำกัด (มหาชน) หรือ TRUE เตือนลูกค้าระวังแก๊งคอลเซ็นเตอร์โทรป่วนขู่ตัดสัญญาณโทรศัพท์ แจงติดต่อลูกค้าเรื่องยอดค่าใช้บริการ ระบุไม่เคยขอเลขบัตรประชาชน
ทั้งนี้เนื่องจากในขณะนี้เริ่มมีลูกค้าติดต่อสอบถามมายังศูนย์บริการทรู กรณีมีเบอร์โทรศัพท์ในระบบอัตโนมัติติดต่อเข้าหาลูกค้าอ้างเป็นศูนย์บริการลูกค้าทรู จะระงับการใช้เบอร์เนื่องจากไม่ชำระค่าบริการ พร้อมให้ยืนยันตนโดยใส่หมายเลขบัตรประจำตัวประชาชน
อนึ่ง คอลเซ็นเตอร์ของกลุ่มทรูที่จะติดต่อแจ้งเรื่องยอดค่าบริการค้างชำระจะไม่มีการขอให้ลูกค้าต้องใส่หมายเลขบัตรประชาชนใดๆ ทั้งสิ้น หากมีการแอบอ้างว่าเป็นศูนย์บริการลูกค้าทรู และขอให้บอกหรือกดเลขบัตรประชาชน ขออย่าได้หลงเชื่อให้ข้อมูลใดๆ หรือทำตามขั้นตอนของเหล่ามิจฉาชีพ